მეიბელი (მომღერალი)

მეიბელ ალაბამა-პერლ მაკვეი, იგივე მეიბელი (; დ. 19 თებერვალი, 1996, ალაურინ-ელ-გრანდე, მალაგა, ესპანეთი) — ბრიტანელი მომღერალი და სიმღერების ავტორი. მან პოპულარობა მოიპოვა 2017 წელს გამოშვებული სინგლით „Finders Keepers", რომელიც მერვე ადგილზე გავიდა გაერთიანებული სამეფოს სინგლების ჩარტში. მისი სადებიუტო სტუდიური ალბომი High Expectations დიდი ბრიტანეთის ალბომების ჩარტში მესამე ადგილზე გავიდა და მიიღო პლატინის სერტიფიკატი გაყიდვებისათვის. ალბომში შედის გაერთიანებული სამეფოს ტოპ 10 სინგლები: „Don't Call Me Up", „Mad Love" და „Boyfriend". მუსიკოსმა 2020 წელს Brit Awards-ზე მოიგო საუკეთესო ბრიტანელი ქალი სოლო შემსრულებლის ჯილდო.

 ადრეული ცხოვრება 
მეიბელ ალაბამა-პერლ მაკვეი დაიბადა 1996 წლის 19 თებერვალს ალაურინ-ელ-გრანდეში, მალაგა, ესპანეთი. ის ინგლისელი მუსიკის პროდიუსერის - კამერონ მაკვეისა და შვედი მომღერლის ნენე ჩერის უმცროსი შვილია. ასევე მეიბელი არის ამერიკელი ჯაზ-მუსიკოსის დონ ჩერის შვილიშვილი და მომღერლის - Eagle-Eye Cherry დისშვილი. ასევე მისი და ტაისონი, ნახევარდა ნაიმა და ნახევარძმა მარლონ რუდეტი მუსიკოსები არიან. ოჯახი ცხოვრობდა ალაურინ-ელ-გრანდეში მეიბელის დაბადებამდე. შემდეგ ისინი საცხოვრებლად გადავიდნენ ნოტინგ ჰილში, დასავლეთ ლონდონი, ინგლისი.

ოთხი წლის ასაკში მან დაიწყო ფონეტიკისა და აუდიო წიგნების კითხვის სწავლა. მუსიკოსს მალევე დაეწყო შფოთვა გარემოსადმი მგრძნობელობისა და რასობრივი წარმომავლობის ბულინგის გამო. მისმა მშობლებმა მეიბელი შეიყვანეს ფორტეპიანოზე და სწორედ ამ დროს დაწერა მან თავისი პირველი სიმღერა. მისი შფოთვითი აშლილობის ჩასაცხრომად ოჯახი საცხოვრებლად შვედეთში გადავიდა, როდესაც ის რვა წლის იყო. მუსიკოსი ცხოვრობდა დედამისის მშობლიურ სოფელში, ქალაქ ჰესლეჰოლმთან ახლოს. 15 წლის ასაკში მეიბელი ჩაირიცხა სტოკჰოლმის მუსიკალურ სკოლაში Rytmus Musikergymnasiet, სადაც გაიარა სამწლიანი კურსი სიმღერების წერის, პროდიუსერობისა და მუსიკის თეორიაში.

 კარიერა 
ლონდონში გადასვლის შემდეგ, მეიბელმა გამოუშვა თავისი სადებიუტო სინგლი „Know Me Better" 2015 წლის ივლისში. რამდენიმე კვირაში მეიბელმა ხელი მოაწერა კონტრაქტს Universal-თან. 2017 წლის მარტში, 2015 და 2016 წლების სინგლების „My Boy My Town" და „Thinking Of You" გამოშვების შემდეგ, მან გამოუშვა „Finders Keepers" ბრიტანელ რეპერ Kojo Funds-თან ერთად. კომპოზიცია გაერთიანებული სამეფოს სინგლების ჩარტის ტოპ 10-ში მოხვდა. 2017 წლის მაისში მუსიკოსმა გამოუშვა სადებიუტო E.P „Bedroom“.

2017 წლის ოქტომბერში მეიბელმა გამოუშვა ახალი კომპოზიცია „Begging", რომელიც იყო წამყვანი სინგლი თავისი სადებიუტო მიქსტეიპიდან Ivy to Roses.

2019 წლის იანვარში, მეიბელი იყო ნომინირებული British Breakthrough Act-ის ნომინაციაში 2019 წლის Brit Awards-ზე. მან ხელახლა გამოუშვა Ivy to Roses ახალი გარეკანით. ამასთან, მეიბელმა გამოუშვა ახალი ჩანაწერი „Don't Call Me Up". სიმღერა გაერთიანებული სამეფოს სინგლების ჩარტში მესამე ადგილზე გავიდა. 2019 წლის 7 ივნისს მუსიკოსმა გამოუშვა „Mad Love", მეორე სინგლი თავისი სადებიუტო სტუდიური ალბომიდან „High Expectations", რომელიც გამოვიდა იმავე წლის 2 აგვისტოს. სიმღერა პირველ კვირაში ბრიტანეთში მე-18 ადგილზე გავიდა, მოგვიანებით კი მე-8 ადგილს მიაღწია.

2020 წლის თებერვალში მან გამოუშვა ახალი სიმღერა „Boyfriend". შემდეგ მუსიკოსმა მონაწილეობა მიიღო BBC Radio 1 Live Lounge-ის დაკვეთით Foo Fighters-ის სიმღერის „Times Like These" ქავერში. ეს ქავერი მუსიკოსებმა შექმნეს მიმდინარე COVID-19-ის პანდემიის საპასუხოდ. იმავე წლის ივლისში, მეიბელმა ითანამშრომლა AJ Tracey-ისთან კომპოზიციაზე „West Ten"-ზე და გამოუშვა High Expectations-ის აკუსტიკური ვერსია. მომდევნო თვეში Clean Bandit-მა გამოუშვა „Tick Tock", რომელშიც ასევე მღეროდნენ მეიბელი და 24kGoldn.

მუსიკოსის კიდევ ერთი ახალი სინგლი „Let Them Know“ გამოვიდა 2021 წლის 18 ივნისს. 2021 წლის 16 ივლისს მეიბელმა გამოუშვა სიმღერა „Take It Home“. 2021 წლის 29 ოქტომბერს მეიბელმა და ჯოელ კორიმ გამოუშვეს სიმღერა „I Wish". ამას მოჰყვა სინდი ლოპერის სიმღერის „Time After Time“ ქავერი, რომელიც მან ჩაწერა 2021 წლის მაკდონალდსის საშობაო სატელევიზიო რეკლამისთვის. ახალი ალბომის მეორე სინგლი „Good Luck" გამოვიდა 2022 წლის 18 მარტს. მუსიკოსის მეორე ალბომო „About Last Night...“ მეორე ადგილზე გავიდა ბრიტანეთის ალბომების ჩარტში.

 დისკოგრაფია 

 High Expectations (2019)
 About Last Night... (2022)

 რესურსები ინტერნეტში 

 ოფიციალური საიტი

 სქოლიო 

კატეგორია:დაბადებული 19 თებერვალი
კატეგორია:დაბადებული 1996
კატეგორია:ბრიტანელი მუსიკოსები
კატეგორია:ინგლისელი მუსიკოსები
კატეგორია:ბრიტანელი მომღერლები
კატეგორია:ინგლისელი მომღერლები
კატეგორია:ცოცხალი ადამიანები
კატეგორია:ესპანეთში დაბადებულები